Je Henry, escuiers, de Pontallié, et je Jehannins, ses freres, fiz Amadry çay en arriers escuiers, de Pontallié, fais savoir à touz... que nous avons mis en gaige à la noble dame Lore, fame çay en arriers le noble baron Jehan, conte de Bourgoigne et signour de Salins, toute la partie que nous avons à Bonevens et à Dampierre, en quoi nous y devons avoir, laquel partie est dou rierefié à la devantdite dame, pour douze livres d’estevenens, lesquex nous avons receu de la devantdite dame en bons deniers nombré... En tesmoignaige de laquel chose, nous Henry, sires de Jou, avons seelé ces presentes lettres de nostre seal pendant, par la priere et par la requeste doudit Henri et doudit Jehan, son frere. Ce fut fait l’an dou miliaire qui corroit par mil CC sexante et quinze, le vanredi devant la nativité saint Jehan Baptiste.